CELEX: C2007/269/113
Language: fi
Date: 2007-11-10 00:00:00
Title: Asia T-352/07: Kanne 14.9.2007 — Komissio v. Rednap

10.11.2007   
            
            
               FI
            
            
               Euroopan unionin virallinen lehti
            
            
               C 269/62
            
         Kanne 14.9.2007 — Komissio v. Rednap
   (Asia T-352/07)
   (2007/C 269/113)
   Oikeudenkäyntikieli: ruotsi
   Asianosaiset
   
      Kantaja: Euroopan yhteisöjen komissio (asiamiehet: D. Triantafyllou ja J. Enegren)
   
      Vastaaja: Rednap (Malmö, Ruotsi)
   Vaatimukset
   
               —
            
            
               vastaaja on velvoitettava
               
                           —
                        
                        
                           maksamaan kantajalle 516 329,63 euron (viisisataakuusitoistatuhatta kolmesataa kaksikymmentäyhdeksän euroa ja kuusikymmentäkolme senttiä) suuruinen summa, joka jakautuu 334 375,49 euron pääomaan ja 181 954,14 euron viivästyskorkoon pääoman viimeisestä maksupäivästä lukien asianomaisen veloitusilmoituksen mukaisesti ja 31.7.2007 saakka
                        
                     
                           —
                        
                        
                           1.8.2007 lukien siihen päivään saakka, jona velka on maksettu kokonaisuudessaan, kun on kyse velasta, joka liittyy sopimukseen DE 3010 (DE) ”RISE”, maksamaan viivästyskorkoa 72,04 euroa (seitsemänkymmentäkaksi euroa ja neljä senttiä) päivässä, ja kun on kyse velasta, joka liittyy sopimukseen HC 4007 (HC) ”HEALTHLINE”, maksamaan viivästyskorkoa 37,89 euroa (kolmekymmentäseitsemän euroa ja kahdeksankymmentäyhdeksän senttiä) päivässä
                        
                     
                           —
                        
                        
                           korvaamaan oikeudenkäyntikulut.
                        
                     
         Oikeudelliset perusteet ja pääasialliset perustelut
   Kantaja vaatii tässä kanteessa, joka perustuu välityslausekkeeseen, että vastaaja velvoitetaan maksamaan takaisin komission vastaajalle suorittama liian suuri maksu sopimusten N:o DE 3010 (DE) ”RISE” ja HC 4007 (HC) ”HEALTHLINE” täytäntöönpanon yhteydessä sellaiseen tiedotushankkeeseen liittyen, johon komissio oli ryhtynyt vastaajan kanssa tämän ominaisuudessa yhteenliittymän jäsenenä.
   Sopimuksiin liittyvien vastaajan tilien tarkastuksen jälkeen komissio päätteli, että vastaaja ei ollut käyttänyt kokonaan maksettua summaa hankkeen täytäntöönpanemiseksi. Kantaja on useaan otteeseen vaatinut maksamattoman summan, joka on tämän kanteen kohteena, palauttamista.